OnePlus 7 Pro के सारे स्पेसिफिकेशन लॉन्च से पहले लीक  
OnePlus 7 Pro में 6.67 इंच का डिस्प्ले हो सकता है
स्नैपड्रैगन 855 प्रोसेसर से लैस हो सकता है वनप्लस 7 प्रो
48 मेगापिक्सल सेंसर और 16 मेगापिक्सल सेल्फी सेंसर से हो सकता है लैस
वनप्लस 7 प्रो (OnePlus 7 Pro) के नेब्यूला ब्लू, मिरर ग्रे और आलमंड तीन कलर वेरिएंट उतारे जा सकते हैं। तीनों वेरिएंट के रेंडर (ग्राफिक्स से बनी तस्वीर) पहले ही लीक हो चुके हैं। अब हाल ही में OnePlus 7 Pro के सभी स्पेसिफिकेशन लीक हो गए हैं। लीक हुई जानकारी के अनुसार, वनप्लस 7 प्रो (OnePlus 7 Pro) के तीन रैम और स्टोरेज मॉडल हो सकते हैं। वनप्लस 7 प्रो डुअल-सिम सपोर्ट, 48 मेगापिक्सल सेंसर, इन-डिस्प्ले फिंगरप्रिंट सेंसर और एनएफसी कनेक्टिविटी से लैस हो सकता है।
वनप्लस 7 प्रो (OnePlus 7 Pro) के सभी स्पेसिफिकेशन स्लैशलीक पर लीक हो गए हैं। लिस्टिंग से इस बात का संकेत मिलता है कि डुअल-सिम (नैनो) वाला यह फोन एंड्रॉयड पाई (Android Pie) पर आधारित ऑक्सीज़न ओएस के साथ आएगा। इसमें 6.67 इंच (1440x3120 पिक्सल) फ्लूइड एमोलेड डिस्प्ले है। इसकी पिक्सल डेनसिटी 516 पिक्सल प्रति इंच है और यह अधिकतम 90 हर्ट्ज़ रिफ्रेश रेट के साथ आएगा।
स्पीड और मल्टीटास्किंग के लिए फोन में स्नैपड्रैगन 855 ऑक्टा-कोर प्रोसेसर के साथ ग्राफिक्स के लिए ऐड्रेनो 640 जीपीयू का इस्तेमाल किया जा सकता है। OnePlus 7 Pro के तीन रैम और स्टोरेज वेरिएंट हो सकते हैं- एक 6 जीबी रैम + 128 जीबी स्टोरेज वेरिएंट, दूसरा 8 जीबी रैम + 256 जीबी स्टोरेज वेरिएंट और तीसरा 12 जीबी रैम + 256 जीबी स्टोरेज वेरिएंट। वनप्लस 7 प्रो यूएफएस 3.0 से लैस हो सकता है। स्टोरेज को बढ़ाने के लिए माइक्रोएसडी कार्ड स्लॉट मौजूद नहीं होगा।
कैमरा सेटअप की बात करें तो OnePlus 7 Pro में तीन रियर कैमरे हो सकते हैं, 48 मेगापिक्सल का सोनी आईएमएक्स586 सेंसर हो सकता है जिसका अपर्चर एफ/1.6 है। दूसरा 117 डिग्री फील्ड ऑफ व्यू वाला 16 मेगापिक्सल का वाइड-एंगल सेंसर हो सकता है जो अपर्चर एफ/2.2 से लैस हो सकता है। तीसरा सेंसर अपर्चर एफ/2.4 वाला 8 मेगापिक्सल का सेंसर हो सकता है जो 3x ऑप्टिकल ज़ूम के साथ आएगा।
रियर कैमरा डुअल-एलईडी फ्लैश, फेज़ डिटेक्शन ऑटोफोकस (PDAF), लेज़र ऑटोफोकस (LAF) और कंटीन्यूअस ऑटोफोकस (CAF) सपोर्ट के साथ आ सकते हैं। इसके अलावा रियर कैमरा 30 फ्रेम प्रति सेकेंड/60 फ्रेम प्रति सेकेंड पर 4के वीडियो, 30 फ्रेम प्रति सेकेंड/60 फ्रेम प्रति सेकेंड पर 1080 पी रिजॉल्यूशन की वीडियो, 30 फ्रेम प्रति सेकेंड पर 720 पी रिजॉल्यूशन की वीडियो रिकॉर्ड करने में सक्षम हो सकता है।
सेल्फी और वीडियो कॉलिंग के लिए 16 मेगापिक्सल का सोनी आईएमएक्स471 पॉप-अप कैमरा हो सकता है, इसका अपर्चर एफ/2.0 हो सकता है। यह 30 फ्रेम प्रति सेकेंड पर 1080पी रिजॉल्यूशन की वीडियो को रिकॉर्ड कर सकेगा। OnePlus 7 Pro में जान फूंकने के लिए 4,000 एमएएच की बैटरी दी जा सकती है जो Warp चार्ज 30 (5V/6A) से लैस हो सकती है।
एक्सेलेरोमीटर, जायरोस्कोप, इन-डिस्प्ले फिंगरप्रिंट सेंसर, जेस्चर सेंसर, ब्राइटनेस सेंसर और कंपास जैसे सेंसर फोन में दिए जा सकते हैं। फोन की लंबाई-चौड़ाई 162.6x75.9x8.8 मिलीमीटर और वज़न 210 ग्राम हो सकता है। OnePlus 7 Pro स्मार्टफोन स्टीरियो स्पीकर्स सपोर्ट के साथ आ सकता है।
OnePlus 7 Pro स्मार्टफोन 14 मई को OnePlus 7 के साथ लॉन्च होगा। भारत में इसकी शुरुआती कीमत 49,999 रुपये हो सकती है। फिलहाल यह सभी लीक हुई जानकारी है। फोन के लॉन्च में अब ज्यादा समय शेष नहीं है तो ऐसे में आपको फोन से जुड़ी आधिकारिक जानकारी के लिए अधिक इंतज़ार नहीं करना होगा।